Molim vas da zauzmete svoja mjesta da nastavimo sa radom. Dame i gospodo poslanici, poštovani gosti otvaram 10. hitnu sjednicu Predstavničkog doma Parlamentarne skupštine BiH. Srdačno pozdravljam sve prisutne poslanike i goste. Prema podacima službe sjednici prisustvuju 34 poslanika. Konstatujem da sjednica ima kvorum za rad i odlučivanje. Na inicijativu Kolegijuma Doma sazvana je 10. hitna sjednica Predstavničkog doma sa tri tačke dnevnog reda koje se odnose na davanje saglasnosti za ratifikaciju sorazuma. D ne v ni re d 1. Davanje saglasnosti za ratifikaciju Amandmana broj 1 na Ugovor o finansiranju zaključen između Bosne i Hercegovine i Evropske investicione banke dana 19.05.2018. godine u Sarajevu i 05.06.2014. godine u Luksemburgu (Ugovor o finansiranju) – Distribucija električne energije BiH/B (Fi 83.108 – SERAPIS 2010- 0562), broj: 01,02-05-2-1542/18, od 04.07.2018. godine; 2. Davanje saglasnosti za ratifikaciju Sporazuma o investicionom grantu između Bosne i Hercegovine i Evropske investicione banke, Mediteranski koridor (R2a): Bosna i Hercegovina – Interkonekcija Hrvatska – „Izgradnja prekograničnog mosta u Gradišci“, broj: 01,02-05-2-1535/18, od 04.07.2018. godine; 3. Davanje saglasnosti za ratifikaciju Okvirnog sporazuma o zajmu između Razvojne banke Savjeta Evrope i Bosne i Hercegovine LD 1890 (2016) za finansiranje Projekta regionalngo vodosnabdijevanja „Plava voda“, broj: 01,02-05-2-1585/18, od 10.07.2018. godine. Otvaram raspravu o dnevnom redu. ____________(?) [[nije uključen mikrofon]]
Dnevni red je usvojen, nema tu šta. BORJANA
Za 28, protiv 2, uuzržanih 5. Postoji opšta i entitetska većina, objedinjujemo raspravu. Otvaram raspravu. Nemamo prijavljenih, a ima, znači diskusija, Saša Magazinović. Izvolite.
Uvaženi predsjedavajući. Ne sporim da je ovo hitno, ne sporim da je važno, međutim mi kao zastupnici smo informisani da je juče bila sjednica Komisije za odbranu na kojoj je bio materijal direktora Državne granične službe vezano za migraciju u kojem se, pa eto da kažemo, i kritički osvrnuo na sve ovo. Shvatam da ovo jeste hitno ali zaista ne razumijem zašto i taj materijal nismo razmatrali ako već imamo posebnu sjednicu. To sam htio reći na dnevnom redu, ali evo pošto ne može, imam potrebu to da kažem.
Dobro. Hvala Vam. Zaim Backović, diskusija. Izvolite.
Takođe u cijelosti prihvatam da su tačke jako hitne, da je neophodno po ovome da reagujemo, međutim u ovoj državi ima jako puno hitnih stvari, i vidim ništa ne reagujemo. Za dva dana počinje izgradnja Peljšekog mosta i svi su gluhi. Je li to u redu? Ako je u redu dajte da mi kažemo u redu je, da se ne stvara atmosfera da to ništa ne valja, ako nije u redu dajte da država reaguje da nije u redu. To je jedna stvar. Druga stvar, poštovana gospodo, uvlači se strah u kosti građana, nemojte zaboraviti da se govori o ogromnom prisustvu stranih agenata u Bosni i Hercegovini, posebno emajsx(?), i bilo bineophodno da znamo o čemu se radi, tim prije je juče održan sastanak gospodina Fergusona sa Dodikom.
Dajte gospodine Backoviću, ovo zaista nema veza sa ovom sjednicom i dnevnim redom. ____________(?) Ima, ima. 3
... [[ne razumije se]] Da nije slučajno gospodin Dodik konektovan na ...
Doći će do toga. ____________(?) [[nije uključen mikrofon]]
Ne, ovo je država. I ako smo država mi moramo znati kakva se atmosfera stvara kod građana. Građani kažu mi nećemo izaći na izbore ... sve kontroliše. Mi moramo znati o čemu se radi, moramo. I treće, šta je bilo sa zaključkom gospodina Emrića, gdje se izgubio, i Vas gospođo Hanka Vajzović? Što se izgubi to.
Gospodine Backoviću mogli ste predložiti zakazivanje posebne sjednice, prikupiti ono što vam treba za takvu sjednicu, predložiti bilo kakvu tačku dnevnog reda i mi bi to stavili na glasanje. Ovdje se radi o sjednici koja je otpočela i nije, niste uopšte u skladu sa ...
Niste dali da, jer smo bili pritisnuli prije nego što ste dali da glasamo za dnevni red, mogućnost da intervenišemo. I na kraju, evo završit ću ja, naravno da sporazumi trebaju i nema nikakve dileme, ali nama trebaju predstavnici onih koji su dužni da nam eventualno obrazlože, izuzev jednog čovjeka, moram sad ovako šta ću, ali ne protiv svoje volje, ovo stvarno iskreno govorim. Sad sam gledao zapisnike, jedino je konstantno prisutan gospodin Bevanda, a svi ostali na svim sjednicama igorišu. Aferim, super Vijeće ministara koje svog poslodavca ili onog ko ga je postavio ignoriše. Hvala.
Hvala. Otvaram objedinjenu raspravu, otvorena je objedinjena rasprava o tri tačke na dnevnom redu. Nema prijavljenih za diskusiju. Zatvaram diskusiju. Sada će mo glasati o tome da glasamo objedinjeno o pre dloženim tačkama dnevnog reda. Za 36, protiv i uzdržanih nema. Postoji opšta i entitetska većina. Znači stavljam na glasanje tačke od 1. do 3., uključujui tačku 3 Za 36, protiv nema, uzdržanih nema. 4 Postoji opšta i entitetska većina. Dali smo saglasnost za ratifikaciju predloženih sporazuma. Ovim zatvaram 10. posebnu sjednicu. Sljedeća sjednica ... ____________(?) [[nije uključen mikrofon]] Sljedeća sjednica Doma je zakazana za 04. septembar. Hvala vam. Sjednica završena u 16:00 sati.